Public procurement notice: Contract Notice
Published: 2021-07-02
Buyer: Yleisradio Oy
Country: FI
Contract type: Services
Procedure: Competitive procedure with negotiation
CPV classification: 72000000 | 72222300: Information technology services | 72320000 | 72590000
Submission deadline: 2021-09-06
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Yleisradio Oy (jäljempänä Yle) kilpailuttaa HR-järjestelmäkokonaisuuden SaaS-palveluna. Hankittavaan kokonaisuuteen sisältyy järjestelmän toimitus, ylläpito ja kehittäminen.
Yle pyytää osallistumishakemuksia tässä osallistumispyynnössä kuvatun kokonaisuuden mukaisen palvelun tuottamiseen. Tämä on pyyntö osallistumishakemuksille, eikä tällä osallistumispyynnöllä vielä pyydetä alustavia tarjouksia tai tarjouksia.
Hankinnan kohde on kuvattu tarkemmin liitteenä olevissa asiakirjoissa. Hankintaa koskevista vähimmäisvaatimuksista (liite 1) tai tarjouksen kokonaistaloudellisen edullisuuden perusteista ei neuvotella hankintaprosessin aikana eikä niiden sisältöä muuteta, mutta niiden täsmentäminen on mahdollista.
Osallistumispyynnön yhteydessä julkaistu alustava tarjouspyyntö ja sen liitteet ovat luonnoksia, jotka sisältävät hankintayksikön alustavia näkemyksiä ja joiden sisältöä voidaan tarkentaa ja muuttaa hankintaprosessin edetessä.
Hankinnan kohteena on Ylen HR-järjestelmäkokonaisuus SaaS-palveluna. Tekniseksi ratkaisuksi haetaan valmisohjelmistopalvelua, joka konfiguroidaan Ylen ympäristöön ja integroidaan yhteen teknisen ympäristön kanssa tarvittavien liittymien välityksellä.
Yle valitsee yhden (1) sopimustoimittajan toteuttamaan hankinnan. Valittava toimittaja voi olla myös ryhmittymä. Yle valitsee myös yhden (1) varatoimittajan.
Tavoitteena on, että HR-järjestelmän käyttöönottoprojekti alkaa huhtikuussa 2022. Käyttöönoton vaiheistus ja aikataulutus määritellään tarkemmin hankintaprosessin edetessä.
Neuvotteluihin valitaan vähintään kolme (3) ehdokasta, ellei soveltuvia ehdokkaita ole vähemmän, ja enintään kahdeksan (8) ehdokasta osallistumishakemusten perusteella. Neuvotteluihin valitaan kaikki ehdokkaat, mikäli soveltuvia ehdokkaita on kolmesta kahdeksaan (3—8).
Mikäli vähimmäisvaatimukset täyttäviä ilmoittautuneita ehdokkaita on enemmän kuin määritelty maksimi, tarjouskilpailuun valitaan maksimimäärään saakka parhaat ehdokkaat. Valintaperusteina käytetään ehdokkaan referenssejä. Referenssien pisteytys on kuvattu osallistumispyynnön kohdassa Muut ehdot.
Yle varaa oikeuden rajata neuvottelumenettelyyn valittavia saman järjestelmän / teknologian tarjoajia, mikäli saman järjestelmän / teknologian (päätuotteen mukainen teknologia) vähimmäisvaatimukset ylittäviä tarjoajia on enemmän kuin kaksi (2).
Samaa teknologiaa tarjoavia ehdokkaita voidaan rajata pois referenssien pisteytystä hyödyntäen (rajaamalla järjestyksessä vähiten pisteitä saaneita ehdokkaita pois). Järjestys ratkaistaan siten, että korkeimmat pisteet saanut ehdokas sijoittuu ensimmäiselle sijalle, seuraavaksi korkeimmat pisteet saanut ehdokas toiselle sijalle jne. Yle varaa oikeuden käyttää harkintavaltaa ja olla rajaamatta saman teknologian tarjoajien määrää tämän kohdan mukaisesti.
Asetetuilla vaatimuksilla ja ehdoilla pyritään varmistamaan, että ehdokas suoriutuu hankinnan kohteena olevasta toimeksiannosta ja että neuvotteluihin saadaan eri järjestelmiä toimittavia ehdokkaita, jotta turvataan riittävä kilpailu ja Ylen tarpeiden toteutuminen.
Yle varaa oikeuden matka- ja kululaskutoiminnallisuuden lisähankintaan. Optio on kuvattu tarkemmin liitteessä 3 Hankinnan kohteen kuvaus.
Hankintaan voi sisältyä hankintakokonaisuuteen liittyviä lisätilauksia, jotka tarkentuvat vasta neuvotteluvaiheessa, esimerkiksi järjestelmään liittyvien integraatiotarpeiden osalta.

Eligibility requirements: Valintaperusteet ESPD-lomakkeessa ja muissa hankinta-asiakirjoissa määritellyn mukaisesti.